Նունէն եւ Արմէնը ծանօթացել են Խորհրդային Հայաստանում, դեռ դպրոցում, երբ Նունէն եղել է 14 տարեկան, իսկ Արմէնը՝ 15։ Նունէն մի քանի անգամ ասել է, որ իրենք երազել են Լոնդոնում ապրելու մասին եւ շատ երջանիկ են եղել, երբ Արմէն Սարգսեանին նշանակել են այդ երկրում դեսպան։ Նունէն հպարտանում է իր որդիներով՝ Վարդանով (աւագը) եւ Հայկով (կրտսերը)։ Վարդանն աշխատում է կիբեր անվտանգութեան ոլորտում, նա գլխաւորում է «Knightsbridge Cybersystems»-ը՝ «Knightsbridge Group»-ի դուստր ընկերութիւնը։ Հայկն օգնում է ընտանեկան բիզնեսում։ Նունէն մեծ սիրով է արտայայտւում թոռների մասին, որոնց հետ հաճոյքով շփւում է ազատ ժամանակ։ Ուշադրութիւնից զուրկ չէ նաեւ ընտանիքի կենդանին՝ Կոլօ բուլդոգը։